
 2.9.2020
 BG
 Официален вестник на Европейския съюз
 L 286/9
 РЕГЛАМЕНТ ЗА ИЗПЪЛНЕНИЕ (ЕС) 2020/1244 НА КОМИСИЯТА
 от 1 септември 2020 година
 за изменение на Регламент за изпълнение (ЕС) No 185/2013 по отношение на приспадания от риболовни квоти, отпуснати на Испания за 2020 г. и 2023 г.
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1224/2009 на Съвета от 20 ноември 2009 г. за създаване на система за контрол на Съюза за гарантиране на спазването на правилата на общата политика в областта на рибарството, за изменение на регламенти (ЕО) No 847/96, (ЕО) No 2371/2002, (ЕО) No 811/2004, (ЕО) No 768/2005, (ЕО) No 2115/2005, (ЕО) No 2166/2005, (ЕО) No 388/2006, (ЕО) No 509/2007, (ЕО) No 676/2007, (ЕО) No 1098/2007, (ЕО) No 1300/2008, (ЕО) No 1342/2008 и за отмяна на регламенти (ЕИО) No 2847/93, (ЕО) No 1627/94 и (ЕО) No 1966/2006 (1), и по-специално член 105, параграф 4 от него,
 като има предвид, че:
 (1)
 През 2013 г. Комисията прие Регламент за изпълнение (ЕС) No 185/2013 за приспадане на прекомерния риболов в рамките на определена квота за скумрия през 2009 г. от някои риболовни квоти, отпуснати на Испания за 2013 г. и за следващите години (2). В този регламент се предвиждат приспадания от квотата за скумрия в участък 8c и подзони 9 и 10 на ICES, както и във водите на Съюза от зона 34.1.1 на CECAF, и от квотата за хамсия в подзона 8 на ICES.
 (2)
 Съгласно Регламент за изпълнение (ЕС) No 185/2013 количествата, приспаднати от отпуснатата на Испания квота за скумрия в участък 8c и подзони 9 и 10 на ICES, както и във водите на Съюза от зона 34.1.1 на CECAF за 2020 г. и 2023 г., са съответно 5 544 тона и 1 392 тона.
 (3)
 През 2019 г. извършеният от испанските риболовни кораби улов е бил с 3 341 тона по-малко от размера на съответната квота за скумрия, в резултат на което натискът върху този запас е бил по-слаб в сравнение с максималното разрешено количество на определените за същата година възможности за риболов. Испания поиска количеството на този неизвършен улов да бъде използвано за намаляване на приспаданията за 2020 г. и 2023 г., предвидени в Регламент за изпълнение (ЕС) No 185/2013. Поради това количествата на приспаданията за 2020 г. и 2023 г., определени в Регламент за изпълнение (ЕС) No 185/2013, следва да бъдат адаптирани.
 (4)
 Количествата, приспаднати от квотите за скумрия за 2020 г. и 2023 г. след посоченото адаптиране, ще продължат да гарантират, че възможностите за риболов на този вид не се превишават, което съответства на целите на общата политика в областта на рибарството.
 (5)
 Поради това Регламент за изпълнение (ЕС) No 185/2013 следва да бъде съответно изменен.
 (6)
 Мерките, предвидени в настоящия регламент, са в съответствие със становището на Комитета по рибарство и аквакултури,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент за изпълнение (ЕС) No 185/2013 се заменя с текста в приложението към настоящия регламент.
 Член 2
 Настоящият регламент влиза в сила на третия